**Varsling ferieplacering i sommeren 2020**

Til medarbejderne på X-Efterskole

I ferieperioden 1. maj til 30. september 2020 er din ferie placeret med **17 hverdage i perioden d. 9. juli - 31. juli 2020 (begge dage inklusive).**

Idet de 16,64 feriedage optjent i perioden 1. januar til 31. august 2019, suppleres op til 17 dage ved brug af anden frihed eller opsparede timer, holdes der således fri i alle 17 dage.

Herudover kan der være tale om, at du afholder 0-dage eller afspadsering på dagene før eller efter ovenstående feriedage.

Årsagen til, at vi i år varsler ferien på en anden måde end tidligere, er overgangen til den nye ferielov. Nedenfor kan du læse nærmere om baggrunden og om de særlige forhold, der gør sig gældende. Du er naturligvis velkommen til at henvende dig til skolens ledelse eller administration, hvis du har spørgsmål.

**Baggrunden for varsling af ferie i sommeren 2020**

Den nye ferielov, som træder i kraft 1. september 2020, medfører blandt andet, at perioden for afholdelse af ferie i 2020 er forkortet til månederne maj, juni, juli, august og september – altså kun 5 måneder mod normalt 12 måneder. Samtidig er der optjent færre feriedage end normalt – nemlig kun for de første 8 måneder af 2019, svarende til 16,64 feriedage, mod normalt 12 måneder svarende til 25 feriedage. Med virkning fra 1. september 2019 bliver den ferie, der optjenes frem til 31. august 2020, indefrosset. Disse penge gemmes til dig i en særlig feriefond, indtil du forlader arbejdsmarkedet.

Det betyder, at ferien i sommeren 2020 ikke kan afholdes som hidtil. Derfor ønsker skolen med dette varslingsbrev at præcisere, hvornår du skal afholde ferie i 2020.

Fra d. 1. september 2020 er du omfattet af nye regler om samtidighedsferie.

Dato:

Forstanderens navn: